Яшчэ з ранку ажыла плошча Свабоды. З дынамікаў лілася вясёлая музыка. Шчучынцы і госці горада “даследавалі” гандлёвыя рады і асобныя палаткі, не міналі і беларускі падворак, дзе іх чакалі вясковыя пачастункі і, канешне ж, бліны. Па традыцыі галоўным пачастункам на Масленіцу з’яўляюцца бліны. Яны сімвалізуюць сонца, а гэта – добрая энергія, жыватворная сіла. Якім смачным здаецца на марозе гарачы блінок! А шчучынскія гаспадынькі напяклі іх з розным начыннем, на любы смак. Ды і сама галоўная гераіня свята Масленіца частавала гасцей блінамі. А вось пра гэта раскажам падрабязней.